คือหนูเล้าโลมกับแฟนไม่มีการสอดใส่ และใส่กางเกงกันอยู่ทั้งคู่แต่จังหวะคร่อมแฟนเผลอไปนั่งทับของแฟนค่ะแต่นั่งแค่แปปเดียวพอรู้ว่าโดนก็ลุกออก แฟนมีน้ำหล่อลื่นซึมออกมาจากกางเกงแต่ยังไม่เสร็จนะคะ ไม่แน่ใจว่าได้ทับตรงส่วนที่มีน้ำหล่อลื่นซึมออกมารึเปล่า กังวลว่าจะมีอสุจิปนมาด้วยไหม แบบนี้จะมีโอกาสท้องไหมคะกังวลมากๆค่ะ แล้วถ้ามีภาวะเครียดกังวลจัดประจำเดือนจะเคลื่อนด้วยไหมคะ
สวัสดีค่ะ หากเป็นการมีเพศสัมพันธ์ที่ไม่ได้มีการสอดใส่อวัยวะเพศชายเข้าไปในอวัยวะเพศหญิงเลยนั้น แทบจะไม่มีโอกาสตั้งครรภ์ค่ะ การนั่งทับอวัยวะเพศชาย ถ้าอวัยวะเพศชายโดนแค่อวัยวะเพศหญิงภายนอก น้ำหล่อลื่นหรือน้ำอสุจิที่ติดอยู่นั้นไม่น่าจะสามารถผ่านเข้าสู่ช่องคลอดไปผสมกับไข่ได้ดังนั้นโอกาสตั้งครรภ์มีได้น้อยมากค่ะ แนะนำการสังเกตรอบเดือนครั้งต่อไป หรือถ้าไม่สบายใจ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ประมาณ 2-3 สัปดาห์หลังมีเพศสัมพันธ์ ภาวะเครียดทำให้ประจำเดือนเคลื่อนได้ แต่ควรหาสาเหตุทางกายเช่นการตั้งครรภ์ก่อนว่าไม่มีและหากจะมีเพศสัมพันธ์แบบสอดใส่ ต้องใส่ถุงยางอนามัยป้องกัน หรือกินยาคุมแบบแผงรายเดือน ฉีดยาคุม ฝังยาคุมเพื่อป้องกันไว้ก่อน